ArabovMK/tajik-wikipedia-corpus huggingface dataset:
Бекории даврӣ

Бекории даврӣ — бекорие, ки дар натиҷаи пастшавии сатҳи истеҳсолот ба вуҷуд омадааст Вақте ки талаботи умум ба ин ё он намуди мол паст мефарояд он бечунучаро ба маҳдуд гардидани истеҳсоли ҳамон намуди мол ва ба маҳдуд гардидани ҷои корӣ оварда мерасонад. Ин намуди бекорӣ аз нигоҳи назарияи муосири тиҷорат ҳолати номатлуб муаррифӣ мешавад. Иқтисодиёти дар сатҳи боло қарордоштаи низоми истеҳсолӣ нишондиҳандаи бекории даврагӣ бояд ба сифр баробар бошад, яъне ин намуди бекорӣ набояд вуҷуд дошта бошад, аммо дар воқеият ин тавр нест. Оқибатҳои иҷтимоии бекорӣ, қабл аз ҳама ҷузъиёти аз ҳама муҳими тарзи зиндагии солими инсон, яъне боварӣ ба меҳнати мунтазам ва ҳаққи сазовор ба меҳнатро (ҳеҷ набошад на ҳамеша ихтиёрӣ ва на ҳамеша ҳақмузди сазоворро) аз байн мебарад. Омили бекорӣ аввал аз ҳама ба арзишҳо ва рафтори ахлоқии инсон фишор меоварад. Инсон дар ин ҳолат ба тақдири каси дигар ё бетараф ва ё бо ноҷӯрӣ ва ё бо ҳиссиёти манфӣ муносибат пайдо мекунад. Ҳатто инсон худро чи дар оила ва чи дар ҷомеа таҳқиршуда, ҳуқуқҳои инсонии худро поймолшуда ҳис мекунад. Бекорӣ маъмулан ба бефаъолиятии инсон мебарад ва бо ҳамин роҳ оқибати бекорӣ метавонад ба барҳам хӯрдани фитрати инсонӣ оварда расонад. Бекорӣ, қабл аз ҳама боиси ташаддуди иҷтимоӣ (социальный стресс) гашта, инсонро ба бемориву ноҷӯриҳои равонӣ ва ҷисмонӣ оварда мерасонд. Нигаред низ Адабиёт.
Бекоу (дарё)

Бекоу — номи дарёе аст, ки дар давлати Гвинея ба Малӣ равон аст.
Бекорӣ

Бекорӣ — боздошташавии фаъолияти меҳнатӣ новобаста ба хоҳишу иродаи коргар ба муҳлати дарозу номуайян, ки бо қатъ шудани шартномаи кории миёни коргар ва корфармо оғоз мегардад ва ба минбаъда набудани имкони корёбӣ идома ёфта, ҳамчун зуҳуроти номатлуби иқтисодиву иҷтимоӣ муаррифӣ гардида, оқибатҳои нохушро ба дунбол дорад. Мазмун ва мундариҷаи бекорӣ дар сатҳи сиёсати давлат бекор мондани табақаи ҷудогонаи аҳолӣ дар марҳилаи муайян аст. Барои шахси алоҳида бекорӣ - набудани коре аст, ки бидуни он шахс худро бо даромади муайян таъмин карда наметавонад. Бекорӣ — ин омили объективии ҳаёти иқтисодӣ ба шумор меравад, ки он баробари зуҳур ёфтани институти меҳнати кироя ба миён омадааст. Бекорӣ се намуди асосӣ дорад: Адабиёт.
Бексерево (ноҳияи Гаврилово-Посад, Иванов)

Бексерево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Гаврилово-Посад, ки дар вилояти Иванов қарор дорад, дохил мешавад.
Бекории сохторӣ

Бекории сохторӣ — қабл аз ҳама асоси техникию иқтисодӣ дошта ба иродаи шахс вобастагӣ надорад. Ин шакли бекорӣ вобаста аст ба омилҳои шахсӣ ва ё шароити кору пардохти маош вале дар ин маврид сабабҳои зикршуда ягон мақом надоранд. Сабаби асосии бекории сохториро прогрессии илмию техникӣ ба миён овардааст, ки истифодаи дастовардҳои он дар хоҷагии халқ оқибат ба тағйирёбии сохтори идоракунии истеҳсолот оварда мерасонад ва дар баробари ин ба дигаргуншавии ниёзи мардум ба маҳсулоти дорои сифати технологӣ низ таъсир мерасонад. Дар натиҷаи ин ҷойҳои корӣ ихтисор гардида, сохтори истеҳсолот таҷдид мегардад, ҷойҳои нави корӣ ба миён омада, ҷойҳои кӯҳнаи корӣ ихтисор карда мешавад. Чунин навовариҳо қувваи кории дорои ихтисоси баландро тақозо мекунад. Нигаред низ Адабиёт.
Бектошия

Бектошия — яке аз силсилаҳои тасаввуф, ки дар Осиёи Хурд арзи вуҷуд намуда буд. Таърих Баъзе маъхазҳо муассиси бектошияро Ҳоҷӣ Бектоши Валӣ ва баъзеи дигарашон Балам Бобо (ваф. 1516) донистаанд. Бино ба маълумоти маъхазҳо Ҳоҷӣ Бектоши Валӣ дар давраи ҳукмронии султони турк — Урхон сарвари силсилаи инкишория будааст ва баъдтар силсилаи бектошияро таъсис намудааст. Таълимот Асоси таълимоти бектошия аз ташаййуъ ва гароишҳои тозаи ирфонӣ иборат буда, дар Туркия ба таври васеъ интишор ёфта, минбаъд доираи фаъолияташ тавсиа ёфта, дар Эрон, Курдистон ва Албания паҳн гардид. Пайравони бектошия ҳамаи динҳоро баробар эълон намуда, худашон одобу русуми диниро хуб риоя намекарданд ва ба зикр машғул намешуданд. Баъзе анъанаву одоби ойинии дар байни мардум роиҷро бо мақсади ба онҳо наздик шудан ба бахши амалии таълимоти худ дохил карда буданд. Қудрату нуфузи бектошия дар аҳди салотини усмонӣ зиёд буд, вале минбаъд пайравони силсилаи мазкур мавриди бадгумонии фармонравоёни давр қарор гирифтанд ва мавқеашон дар ҳаёти иҷтимоӣ суст шуд. Аз ин рӯ, Бектошиён маркази силсилаи худро ба Албания кӯчонданд. Дар таълимоти бектошия баъзе унсурҳои аҳли суннат мушоҳида мешуданд, вале рукни асосии онро таълимоти аҳли шиа ташкил мекунад. Пайравон Пайравони бектошия ба Алӣ эътиқод доштанд ва се халифаи аввали рошидиро ҳамчун халифҳои хилофати араб намепазируфтанд. Онҳо ҳамаи 12 имоми шиаи исноашариро эътироф карда, ба имом Ҷаъфари Содиқ таваҷҷуҳи хос доштанд. Чаҳордаҳ саҳобаи шаҳиди Алиро маъсум мешумурданд. Ҳангоми ҷашну маросимҳо пайравони бектошия нону панири қудсӣ истеъмол менамуданд. Бектошиён силсилаи шайхони худро аз ёд медонистанд. Дар байни онҳо хулф раво буд ва занҳо ҳиҷоб намегирифтанд. Гурӯҳе аз онҳо ҳаёти муҷаррадона ба сар мебурданд ва ба зуҳд майли зиёд доштанд. Бектошиён ба адади 4 алоқаи фавқулода доштанд, ки инро муҳаққиқон таъсири бевоситаи таълимоти пифагориён медонанд. Онҳо таносухро эътироф мекарданд, шайхонашонро Бобо ном мебурданд ва шогирдони ӯро мурид меномиданд. Аксаран ҷомаи сафед ва кулоҳи дароз мепӯшиданд, дар гирди кулоҳ аз матоъи сабз салла мебастанд ва ба гарданашон санг меовехтанд, ки он "таслиси тош" ном дошт. Муҷаррадон дар гӯшашон ҳалқа меовехтанд. Бектошиён бештар дар дайрҳо зиндагӣ мекарданд, онҳо дар ошӯбҳои сершумори инкишориён фаъолона ширкат доштанд. Султон Маҳмуди ҳангоми пахши ошӯби инкишориён соли 1836 бисёр пайравони бектошияро ба қатл расонд. Дар охири садаи 19 бектошия нуфузи назарраси сиёсӣ дошт, пайравон бо яничарҳо робита доштанд. Баъди барҳам хӯрдани яничарҳо пайравони силсилаи бектошия то соли 1925 ҳаёти дарвешонаро ихтиёр карда буданд. Баъди Ҷанги дуюми ҷаҳонӣ фаъолияти бектошия боз каме ҷон гирифт. Пайравони он ҳоло дар Осиёи Хурд, Албания ва кӯҳҳои Муқаттами Қоҳира фаъолият доранд.
Бекренево (ноҳияи Сокол, Вологда)

Бекренево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Сокол, ки дар вилояти Вологда қарор дорад, дохил мешавад.
Бекрениха (ноҳияи Харовск, Вологда)

Бекрениха — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Харовск, ки дар вилояти Вологда қарор дорад, дохил мешавад.
Бекренево (ноҳияи Грязоветс, Вологда)

Бекренево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Грязоветс, ки дар вилояти Вологда қарор дорад, дохил мешавад.
Ноҳияи Бексли

Бексли — яке аз 32 ноҳияҳои Лондон аст, ки дар Лондони берунӣ, дар маркази Лондони Бузург воқеъ аст. Масоҳат — 60,56 км, Аҳолӣ — 232 800 нафар. Таърих Бахшбандии кишварӣ Иқтисодиёт Аҳолӣ Фарҳанг Ҷозибаҳои гардишгарӣ Дин Маълумоти оморӣ оид ба диндорони ноҳия соли 2011 3: Пайвандҳо.
Бектош

Бектош (тахал. ному насабаш Нарзуллоҳ Ҳайдарӣ.9.1900, деҳаи Боғи Майдони Самарқанд – 1938, Сталинобод) — адабиётшинос, забоншинос, тарҷумон ва мунаққиди тоҷик. Яке аз асосгузорони филологияи муосири тоҷик. Зиндагинома Хатмкардаи омӯзишгоҳи таълиму тарбияи шаҳри Самарқанд ва Институти омӯзгории Боку. Дар шаҳрҳои Самарқанд ва Тошканд (дар Дорулмуаллимини тоҷикӣ ва шуъбаи шарқшиносии Донишгоҳи Осиёи Миёна) ба тадрис ва корҳои адабӣ машғул шудааст. Узви Шӯрои илмии назди Комиссариати маорифи Тоҷикистон, ҳайати таҳририяи маҷ. "Раҳбари дониш" ва узви ҳайати Кумитаи ташкилии даъвати Анҷумани илмии забоншиносони Тоҷикистон интихоб шудааст. Соли 1930 ба Сталинобод (ҳоз. Душанбе) омада, дар Институти таҳқиқоти илмии назди Комиссариати маорифи Тоҷикистон бахши тоҷикшиносӣ (кишваршиносӣ)-ро сарварӣ намудааст. Баъдтар мудири сектори (шуъбаи) таърихи адабиёти Базаи тоҷикистонии АИ ИҶШС таъйин гардид. Ҳамзамон дар Институти давлатии педагогии Душанбе (ҳозира ДДОТ ба номи С. Айнӣ) аз фанҳои таърих ва адабиёт, дарс додааст. То замони бегуноҳ ба ҳабс гирифта шудан устоди донишгоҳи мазкур буд. Эҷодиёт Фаъолияти илмӣ ва адабии Бектош серпаҳлу мебошад. Ӯ солҳои 20 садаи дар бахши забоншиносӣ ба масъалаҳои алифбо, хусусияти овоии забон ва забони адабии тоҷикӣ, истилоҳгузинӣ, имло ва ғ. таваҷҷуҳ зоҳир карда, дар ин самт мақолаҳои "Аз куҳна ба нав. Тезис барои ташвиқотчиёни алифбои нави тоҷикӣ", иштирок кардааст. Фаъолияти Бектош дар бахши адабиётшиносӣ дар ду самт: таҳқиқи таърих, назарияи адабиёт ва нақди адабӣ ҷараён гирифтааст. Мақолаи "Абулқосим Фирдавсӣ", рисолаи "Садриддин Айнӣ ва эҷодиёти ӯ" аз нахустин пажӯҳишҳои мукаммал дар бораи устод С. Айнӣ ва Фирдавсию "Шоҳнома"-и ӯ мебошанд. Дар китоби "Вазни манзумаи тоҷикӣ" оид ба таҳаввули вазнҳои шеъри тоҷикӣ – ҳиҷоӣ ва арӯзӣ баҳс ороста, онҳоро шарҳу тавзеҳ додааст. Бектош муаллифи аввалин дастурамали гирдоварии фолклор, "Меҳнат ва дониш" (1930, ҳамроҳ бо Лубенсов), "Хрестоматияи адабиёт. Китоби қироати адабиёт барои синфҳои ҳафтум ва техникумҳо" ва ғ. мебошад.
Бектошӣ

Бектоши, ё крижовник (-) — як навъ буттамева. Тавсифоти гиёҳшиносӣ Аз 0,5 то 2 м қад мекашад. Барги думчадори сабз ва гули зангӯлашакли сабзтоб дорад. Мевааш мудаввар ё байзашакли зард, арғавонии сертухм. Бектошӣ аз қаламча зиёд мешавад. Дар Тоҷикистон чанд навъи бектоширо, ки дар натиҷаи дурага кардани он бо навъҳои бектошии америкоӣ рӯёнида шудааст, мепарваранд. Дар шароити Тоҷикистон бектошӣ аз апр. — май то авв. июл гул мекунад. Бектошӣ рустании асаловар аст. Тирамоҳ аз он қаламча (15-30 см) гирифта, барои зуд реша баровардан дар маҳлули гетероауксин (50 мг дар 1 л об) ё кислотаи никотинат (100 мг дар 1 л об) мегузоранд. Парвариш Бектоширо аз фарғуч низ зиёд кардан мумкин аст. Ниҳоли бектоширо аз рӯйи тартиби 2,5-3 0,7-1 м ба ҳар га 3,3-5,7 ҳазор бех мешинонанд. Дар хоҷагиҳои калон як сол пеш аз шинондани бектошӣ ба замин нурии органикӣ (тга) ва минералӣ (ба 1 га 600 кг 25 ва 400 кг 2) меандозанд. Дар хоҷагиҳои хурд ба хоки чуқурчаи ниҳол андохтани пору, суперфосфат, хлориди калий ва хокистар кофист. Бектошӣ зуд реша ронда, дар 2-3-солагӣ мева медиҳад. Мевааш 8-11 % қанд, 1,2-1,7 % кислотаҳои органикӣ, 0,88 % моддаҳои пектинӣ, витаминҳои,,, каротин, намакҳои оҳан ва фосфор дорад. Корбурд ва истеъмол Меваи бектоширо тару тоза мехӯранд; аз он инчунин мураббо ва нӯшоба тайёр мекунанд. Корбурид тиббӣ Меваи бектошӣ мубодилаи моддаҳоро беҳтар ва ғалаёни хунро паст менамояд; истеъмоли он барои беморони гирифтори амрози меъдаву рӯдаҳо нафъ дорад, қабзияти музминро мекушояд. Табибон истеъмоли меваи бектоширо дар мавриди бемориҳои гурда ва пешобдон низ тавсия медиҳанд. Меваи ухтарасидаи бектошӣ хосияти зиддиомосӣ дошта, ба рагҳои хунгард устуворӣ мебахшад. Ҷӯшоби онро дар мавриди гиповитаминозҳо, норасоии оҳан, фосфор, мис, ихтилоли мубодилаи моддаҳо (мас., дар аснои фарбеҳӣ), истисқо, хуншорӣ таъйин мекунанд. Бектошӣ аз ширинча, тортанаккана, гулхӯраки рапс, зиреҳаки бед ва ғ. зарар мебинад. Дар давраи нашви Бектошӣ алафҳои бегонаро нест карда, шохчаҳои касал ва хушкидаи онро буридан лозим аст. Синонимҳо Адабиёт.
Бел-Терак

Бел-Терак — деҳа дар вилояти Ҷалолобод, Ҷануби Қирғизистон. Маъмуран шомили ноҳияи Бозор-Қӯрғони ҳамон вилоят мебошад. Аҳолӣ Аҳолӣ — 1348 нафар дар соли 2022.
Бел

Бел — абзори оҳанин ва ё чӯбини паҳни дорои дастаи чӯбин 1. Бел оҳанин ва ё чӯбини паҳну дастадорест, ки бо мақсадҳои гуногун дар рӯзгор, умури кишоварзӣ, сохтмон истифода мешаванд. Бел асосан ду навъ мешаванд: Бели нӯгтези рост ва бели калони паҳн; аввалӣ барои замингардонӣ, ҷӯйканӣ, чуқуриканӣ, похсадевор ва ғ. ва дуюмӣ барои боргирии маводди пошхӯрандаю шоро ва лағзанда истифода мешавад. Навъҳои гуногуни ин ду навъи белҳо дар соҳаҳои гуногуни зиндагиву рӯзгори мардум мавриди истифода мебошанд. Белҳои чӯбӣ, маъмулан, барои барфпоккунӣ ва поккории хирмани ғалла истифода мешаванд. Бел олоти куҳани кор буда, Наршахӣ дар Таърих -и хеш дар бораи он навишта буд: "Се ҳазор марди кориро бо тешаҳо ва белҳо, кӯзаҳо ва табарҳо муҳайё карданд".
Бел-Қишлоқ

Бел-Қишлоқ — деҳа дар деҳистони Қизил-Қишлоқи ноҳияи Қаросуви вилояти Ӯш, Ҷумҳурии Қирғизистон. Аҳолӣ — 2254 нафар дар соли 2023.
Бел (ноҳияи Навкат)

Бел — деҳа дар ҳайати деҳистони Бели ноҳияи Навкати вилояти Ӯш, Ҷумҳурии Қирғизистон. Аҳолӣ — 4653 нафар дар соли 2023.
Ҷорҷ фон Бекешӣ

Ҷорҷ фон Бекешӣ — физикдон, зистфизикдон ва физиологи амрикоӣ, профессор. Зиндагинома Соли 1923 Донишгоҳи Будапештро хатм карда, то соли 1946 дар лаб. шабакаи телефонии Венгрия кор кард ва ҳамзамон аз соли 1932 то соли 1946 дар Донишгоҳи Венгрия дарс медод (аз соли 1939 профессор). Солҳои 1946-49 дар Пажӯҳишгоҳи технологии шоҳии Стокголм ва баъди муҳоҷират ба Амрико с-ҳои 1949-66 дар Донишгоҳи Гарвард дарс додааст, с-ҳои 1966-72 профессор Донишгоҳи Гонолулу буд. Таҳқиқоташ асосан ба соҳаи акустика ва назарияи шунавоӣ бахшида шудаанд. Барои узви шунавоӣ якчанд асбоб ихтироъ кардааст. Соли 1961 барои кашфи механизми физикавии барангезандаи илтивои гӯш ба Мукофоти нобелӣ дар соҳаи физиология ва тиб сазовор гаштааст.
Бел (ноҳияи Қадамҷой)

Бел — деҳа дар ноҳияи Қадамҷойи вилояти Бодканд, Қирғизистон. Аҳолӣ — 1123 нафар дар соли 2020.
Белавино (ноҳияи Лежнев, Иванов)

Белавино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Лежнев, ки дар вилояти Иванов қарор дорад, дохил мешавад.
Бел (ноҳияи Грязоветс, Вологда)

Бел — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Грязоветс, ки дар вилояти Вологда қарор дорад, дохил мешавад.
Белавлӣ (қаторкӯҳ)

Белавлӣ — қаторкӯҳ дар қисми шим. Помири Шарқӣ. Ҷойи тақсимшавии д-ҳои Савуқсой ва Каиндӣ. Аз бахши шим. ғарбӣ ба ҷан. шарқӣ ба масофаи 55 км тӯл кашидааст. Баландиаш ба ҳисоби миёна 5000–5500 м, нуқтаи аз ҳама баландаш 5820 м (қ. Тез). Пиряхҳо бисёранд, бештари онҳо дар нишебҳои шим. шарқии Б. воқеанд. Ландшафташ баландкӯҳи биёбонӣ, хорбуттаҳо мерӯянд.
Белавинская (ноҳияи Котлаский)

Белавинская — деҳаест дар Русия, ки дар ҳайати ноҳияи Котлаский, вилояти Архангелск медарояд.
БелАЗ

БелАЗ — номи заводи истеҳсоли техникаи боркаши калонҳаҷм (самосвалҳо, булдозерҳо, борбардорҳо, ядакҳо ва ғайра) ва тамғаи истеҳсолии он. Таърихи таъсис Завод соли 1948 таъсис ёфт. Он дар наздикии истгоҳи роҳи оҳани Жодино (50 км аз Минск Белорусия) қарор дошт. 17 апрели соли 1958 корхона номи "Заводи автомобилсозии Белоруссия" (БелАЗ)-ро гирифт. Нахустин самосвали тамғаи МАЗ-525 аз конвейери завод 7 ноябри 1958 баромад, ки онро тарроҳони заводи автомобилсозии Минск (МАЗ) тарҳрезӣ карда буданд. Соли 1960 дар завод гурӯҳи тарроҳӣ ташкил карда шуд. Пас аз як сол (сентябри 1961) намунаи таҷрибавии худрави самосвали БелАЗ — 540 (борбардориаш 27 т) сохта шуд. Соли 1965 истеҳсоли оммавии ин тамғаи самосвалҳо оғоз ёфта, ба оилаи самосвалҳои бузургҳаҷм ибтидо гузошт. Соли 1968 завод аввал ба истеҳсоли самосвали 40-тоннагии БелАз — 548А ва сипас 75-80-тоннагии БелАЗ — 549 шурӯъ кард. Соли 1969 дар асоси самосвали тамғаи БелАЗ-549 намунаи автопоезди БелАЗ-549В-5275 (борбардориаш 120 т) ва соли 1973 автопоезд-ангишткашони БелАЗ-7420-9590 (борбардориаш 120 т), соли 1977 намунаҳои таҷрибавии самосвали БелАЗ-7519 (борбардориаш т) сохта шуданд. Азхуд намудани конҳои бузурги маъданҳои зеризаминӣ дар Ёқутистон ва Кузбасс истеҳсоли самосвалҳои боз ҳам калонтарро тақозо мекард. Аз ин сабаб соли 1983 завод ба истеҳсоли оммавии самосвали БелАЗ-75211 (борбардориаш т) оғоз кард. Пас аз пошхӯрии ИҶШС мошинаҳои насли нав — самосвали карйерии (кони санг) 55-тоннагии БелАЗ-7555 истеҳсол мешуд, ки аз пешинаҳо якчанд бартарии техникӣ дошт. Соли 1996 корхона боз як модели нави самосвалҳои конии БелАЗ- 75131 (борбардориаш 130 т)-ро истеҳсол кард. Сентябри 2005 завод ба истеҳсоли самосвалҳои конии БелАЗ- 75600 (борбардориаш 320 т) оғоз намуд. Вазъи кунунӣ Ба муносибати 50-солагии завод апрели 2010 намунаи таҷрибавии самосвали конии БелАЗ-75601 (борбардориаш 360 т) тайёр карда шуд. Завод дар тӯли таърихи худ зиёда аз 600 навъи самосвалҳои конии борбардориашон аз 27 то 360 т-ро бо теъдоди зиёда аз 130 ҳазор адад истеҳсол карда, ба 70 давлати ҷаҳон равона сохтааст. Мошинҳои БелАЗ дар Тоҷикистон Хидмати самосвалҳои тамғаи БелАЗ дар сохтмони НБО-и Норак, НБО-и Роғун ва дигар иншооти энергетикии Тоҷикистон назаррас аст.
Белавинская (деҳа)

Белавинская — деҳаест дар Русия, ки дар ҳайати ноҳияи Велский, вилояти Архангелск медарояд.
Покрӯд

Покрӯд (пешина Белавлӣ) — пирях дар Помири Шарқӣ. Дар саргаҳи дарёи Хуросон (шохоби чапи Сардобрӯд), дар ҷойи васлшавии қ-кӯҳҳои Боми Ҷаҳон ва Бобак воқеъ гаштааст. Дарозиаш 4,7 км, масоҳ. 8,2 км2. Ҳаҷми ях 0,633 км3. Баландии қуллаи пирях 5800 м, нуқтаи поёниаш 4440 м. Баландии хатти барф 4970 м.
Белавинская (ноҳияи Вожегод, Вологда)

Белавинская — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Вожегод, ки дар вилояти Вологда қарор дорад, дохил мешавад.
Белавино (ноҳияи Череповетс, Вологда)

Белавино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Череповетс, ки дар вилояти Вологда қарор дорад, дохил мешавад.
Белавино (ноҳияи Вологод, Вологда)

Белавино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Вологод, ки дар вилояти Вологда қарор дорад, дохил мешавад.
Белармино Ривера

Белармино Хосе Ривера Химминсон (феврали 1956 (59 сола), Ҳондурас) — футболбози ҳондурасӣ, дарвозабон.
Валтер Беларди

ҷоизаи Фелтринелли Валтер Беларди — шарқшиноси итолиёӣ. Зиндагинома Хатмкардаи Донишгоҳи Рум (соли 1946). Дар факултети шарқшиносии Донишгоҳи Неапол дарс медод. Баъдан ба кафедраи забоншиносии Донишгоҳи Рум гузашт. Мутахассиси соҳаи забоншиносии ҳиндуаврупоӣ буд. Дар бораи Авесто ва адабиёти паҳлавӣ-форсии миёна мақолаҳову рисолаҳо навиштааст. Ду боби аввали "Ардавирофнома"-ро ба итолиёӣ тарҷума карда, бо тавзеҳоти муфассал ба табъ расондааст.
Беласавор

Беласавор, инчунин ба забони румӣ) — шаҳр ва пойтахти шаҳристони Беласавор дар устони Ардабел и Эрон. Дар барӯйхатгирии соли 2006, шумораи аҳолии он 14,027 нафарро ташкил дод, ки он дар 3,251 оила буд. Шаҳр макони убури сарҳад бо Ҷумҳурии Озарбойҷон мебошад. Беласавор аз ҷониби шахси арҷманди сулолаи Буваҳиён таъсис ёфта буд, ки ба маънои (Ронандаи бузург) ном гирифтааст.
Белая Березка (ноҳияи Трубчев)

Белая Березка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Трубчев, ки дар вилояти Брянск қарор дорад, дохил мешавад.
Белая (ноҳияи Каргополский)

Белая — деҳаест дар Русия, ки дар ҳайати ноҳияи Каргополский, вилояти Архангелск медарояд.
Белая Глина

Белая Глина — деҳаест дар Русия, ки дар ҳайати ноҳияи Верхотурский, вилояти Свердловск медарояд.
Белая Горка 1-ум (ноҳияи Богучар, Воронеж)

Белая Горка 1-ум — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Богучар, ки дар вилояти Воронеж қарор дорад, дохил мешавад.
Белая Деревня (ноҳияи Павловск, Воронеж)

Белая Деревня — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Павловск, ки дар вилояти Воронеж қарор дорад, дохил мешавад.
Белая Горка 2-юм (ноҳияи Богучар, Воронеж)

Белая Горка 2-юм — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Богучар, ки дар вилояти Воронеж қарор дорад, дохил мешавад.
Белая Гора (ноҳияи Холмогор)

Белая Гора — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Холмогор, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 2. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.
Белая (ноҳияи Великоустюг, Вологда)

Белая — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Великоустюг, ки дар вилояти Вологда қарор дорад, дохил мешавад.
Белая Елан (деҳа)

Белая Елан — деҳаест дар Русия, ки дар ҳайати ноҳияи Талиский, вилояти Свердловск медарояд.
Белая Зима (ноҳияи Тулун, Иркутск)

Белая Зима — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Тулун, ки дар вилояти Иркутск қарор дорад, дохил мешавад.
Белая Кринитса (ноҳияи Клинсов)

Белая Кринитса — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Клинсов, ки дар вилояти Брянск қарор дорад, дохил мешавад.
Белбулоқ

Белбулоқ Белбұлақ) — деҳа дар вилояти Алмаатои Қазоқистон. Дар ноҳияи Талғар ҷойгир аст. Дар соли 2009 8510 нафар аҳолӣ дошт.
Белая речка (деҳа)

Белая речка — деҳаест дар Русия, ки дар ҳайати ноҳияи Пригородний, вилояти Свердловск медарояд.
Белая Рамен (ноҳияи Пестяк, Иванов)

Белая Рамен — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Пестяк, ки дар вилояти Иванов қарор дорад, дохил мешавад.
Белая Рамен (ноҳияи Вязников)

Белая Рамен — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Вязников, ки дар вилояти Владимир қарор дорад, дохил мешавад.
Белбинӣ

Белбинӣ — як ҷинси моҳиҳои дарёӣ аз оилаи тосмоҳиҳо. Сари белшакл ва думи дароз (бо пулакчаҳои устухонӣ пӯшида шудааст) дорад. Белбинӣ то 1 м мешавад; вазнаш 2-9 кг. Густариш Ду намудаш дар Амрикои Шимолӣ (дар ҳавзаи Миссисипи) паҳн шудааст. Як намуди он (.) то 90 см дарозӣ дошта, апрел-июн дар ҷойҳои санглохи шохоби дарё тухм мегузорад; онро шикор мекунанд. Намуди дигари белбинӣ (.) то 1 м дарозӣ дошта, аз сабаби кам буданаш шикор карда намешавад. Дар ҳавзаи дарёҳои Баҳри Арал ном белбинӣ, ки 3 намуд (.,.,.) дорад, дучор меояд. Дарозии тани онҳо 36-75 см, вазнашон то 2,5 кг аст. дар ҳавзаи дарёи Аму,. дар ҳавзаи дарёи Сир ва. дар ҳавзаи дарёи Аму ва поёноби Вахш дучор мешавад. Ғизояшон асосан моҳӣ ва ҳашароти обианд.
Белгород-22 (ноҳияи Грайворонск)

Белгород-22 — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Грайворонск, ки дар вилояти Белгород қарор дорад, дохил мешавад.
Белгород

Белгород — шаҳр дар Русия, маркази вилояти Белгород. Дар қисми ҷанубии баландии Руси Миёна, дар соҳили рости дарёи Северский Донеск ва шохоби он – дарёи Везелка ҷой гирифтааст. Маркази роҳи оҳан: Маскав–Харков (Украина), Брянск–Купянск (Украина), шоҳроҳи автомобилии Маскав–Симферопол (Украина) дорад. Аҳолиаш 356,4 ҳазор нафар. Аэропорти байналмилалӣ дорад. Дар сарчашмаҳо Белгороди бори нахуст дар соли 1237 зикр гардидааст. Таърих Аз соли 1596 шаҳр. Аз садаи минтақаи сарҳаддии давлати Рус буд. Аз соли 1708 дар ҳайати губернатории Киев, аз соли 1779 шаҳри марказии уезди волигии Курск ва аз соли 1796 дар ҳайати губернияи Курск қарор дошт. Соли 1785, баъди ба Русия ҳамроҳ шудани Қрим ва Новороссия, аз рӯйхатти қалъаҳои ҷанубии канорӣ бароварда шуд. Солҳои ҶБВ (1941–45) Белгород аз тарафи лашкариёни олмонӣ истило ва қариб пурра хароб гардид. Тобистони 1943 озод шуд. Аз соли 1954 – маркази маъмурии вилояти Белгород. Ҷуғрофия Иқтисодиёт Белгороди муосир маркази саноати гуногунсоҳа буда, дар он мошинсозӣ (заводи мошинсозии энергетикӣ), истеҳсоли масолеҳи бинокорӣ (семент, маҳсулоти сементию асбестӣ), дӯзандагӣ, хӯрокворӣ (заводи ҷавҳари лиму) тараққӣ кардааст. Дар Белгород Донишгоҳ, Академияи кишоварзӣ, Академияи технологияи масолеҳи бинокорӣ, филиали Иттиҳодияҳои умумииттифоқӣ мавҷуданд. Белгороди маркази корҳои таҳқиқотӣ ва лоиҳакашӣ оид ба азхуд кардани Аномалияи магнитии Курск (АМК) буда, дар он институтҳои таҳқиқоти илмӣ ва лоиҳакашӣ, ки бо масъалаҳои АМК машғуланд, фаъолият доранд. Дар Белгороди осорхонаи бадеии вилоятӣ, осорхонаи кишваршиносӣ, осорхонаи диорамаи "Муҳорибаи Курск", театрҳои драмавӣ ва лӯхтак мавҷуданд. Аз ёдгориҳои меъморӣ қалъаи Покровский, Калисои ҷомеи Смоленск (тақрибан соли 1725 таҷдид гардид), Калисои ҷомеи Спасо-Преображенский, Калисои Архистратиг Михаил, Калисои Успенск-Николаевский маҳфуз мондаанд.
Белгород-18 (шаҳрак дар ноҳияи Корочан)

Белгород-18 — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Корочан, ки дар вилояти Белгород қарор дорад, дохил мешавад.
Белгород (ноҳияи Навлин)

Белгород — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Навлин, ки дар вилояти Брянск қарор дорад, дохил мешавад.